kardosdrur/scandi-wiki huggingface dataset:
Ahmad Shah Massoud

Ahmad Shah Massoud (født 2. september 1953, død 9. september 2001) var en afghansk militærleder, ingeniør og politiker, som spillede en central rolle i at smide Sovjetunionens militære styrker ud af Afghanistan. Han fik kaldenavnet "Løven af Panjshir". Massoud var etnisk tadsjiker. I begyndelsen af 1990'erne blev han forsvarsminister under præsident Burhanuddin Rabbani. Efter at Rabbanis regering kollapsede, og Taleban fik magten, blev Massoud den militære leder af Den Nordlige Alliance, en koalition, som bestod af forskellige afghanske oppositionsgrupper under borgerkrigen. Da Taleban etablerede kontrol over det meste af Afghanistan, blev Massouds styrker presset længere og længere ind i det bjergrige område i nord, hvor de kontrollerede omkring 10% af territoriet i Afghanistan og anslået 30% af befolkningen.

Massoud døde som følge af et selvmordsangreb ved Khvajeh Ba Odin. Attentatmændene var to selvmordsterrorister, der udgav sig for at være journalister. Massoud døde i en helikopter, der skulle transportere ham til et indisk militært felthospital ved Farkor i Tadsjikistan. Det er uvist, om der stod en organisation bag angrebet. Spekulationer peger ofte imod Osama bin Laden eller Taleban-bevægelsen.

Referencer

Eksterne henvisninger 

 Massoud's Letter To The People Of America
 AhmadShahMassoud.com 
 Massoud Foundation  
 Jawedan.Com – A tribute site to Ahmad Shah Massoud (in Persian & English)
 TIME Magazine – 60 Years of Asian Heroes: Ahmad Shah Massoud
 RadioLiberty: Profile
 The Last Interview with Ahmad Shah Massoud 
 "Breakfast with Massoud" by Roger Plunk 
 Bharat Rakshak Monitor – Ahmad Shah Mas’ud (1953–2001) 
 Proposal for Peace, promoted by Commander Massoud, in English  in Dari (Persian) 
 
 Jawedan.Com – A tribute to Massoud (English & Persian)

Massoud, l'Afghan (documentary film):
 New York Times Film Review 
 rottentomatoes.com Film Review 
 Theatrical Release

From That Flame' (historical fiction)
 From That Flame by MaryAnn T. Beverly

Ingeniører fra Afghanistan
Militærfolk fra Afghanistan
Politikere fra Afghanistan
Gustavo Becerra

Gustavo Becerra (Schmidt) (født 26 august 1925 i Temuco, Chile, død 3 januar 2010 i Oldenburg, Tyskland) var en chilensk komponist, professor og lærer.

Becerra studerede komposition på National Conservatory of Music hos Humberto Allende og Domingo Santa-Cruz-Wilson.

Han underviste herefter og blev senere professor i komposition på National Conservatory of Music,
Indtil han i 1974 emigrerede til Tyskland,

grundet den militære opstand i Chile i 1970´erne. Han komponerede i en personlig moderne stil. 

Becerra hører til en af de mest betydningsfulde komponister i Chile i nyere tid. Underviste i komposition fra 1974 på Oldenburg Universitet. 

Han har skrevet tre symfonier, orkesterværker, kammermusik, kantateværker, operaer, strygerkvartetter, oratorier, korværker, vokalstykker etc.

Udvalgte værker 

 Symfoni nr. 1 (1955) - for orkester
 Symfoni nr. 2 "Dybden" (1957) - for orkester
 Symfoni nr. 3 (1965) - for orkester
 "Machu Picchu" (1966) - oratorium
 Violinkoncert (1952) - for violin og orkester
 Fløjtekoncert (1957) - for fløjte og orkester
 Klaverkoncert (1958) - for klaver og orkester
 "Homogrammer I" (1966) - for orkester
 4 Guitarkoncerter (1964-1970) - for guitar og orkester
 "Don Rodrigos død" (1958) - opera

Kilde 
 Om Gustavo Becerra på musicweb-international.com 

Komponister fra Chile
Lærere
Professorer
Ringvejen (Holstebro)

Ringvejen ofte benævnt O2 er en ca. 8,2 km lang ringvej der går igennem det østlige Holstebro, Ringvejen skal være med til at få den tunge trafik uden om Holstebro, den fordeler trafikken mod henholdsvis primærrute 11 til Struer, primærrute 16 til Viborg, og sekundærrute 184 til Herning.

Vejen starter i Ringvejen og føres mod øst, den passere derefter Skjernvej hvorfra der er forbindelse til (primærrute 11) til Skjern, den forsætter derefter videre, og passere Herningvej hvorfra der er forbindelse til (sekundærrute 184) til Herning, derfra forsætter den op til (primærrute 16) Viborgvej, hvorfra der er forbindelse til Viborg. Vejen forsætter og ender til sidst i Nordre Ringvej i Holstebro bydelen Måbjerg..

Kilder 

Ringveje i Danmark
Transport i Holstebro
Carlos Riesco Grez

Carlos Riesco Grez (født 23. december 1925 i Santiago, Chile, død 20. maj 2007) var en chilensk komponist.

Riesco Grez studerede komposition på University of Chile hos Humberto Allende, derefter i Tanglewood 
hos Aaron Copland og David Diamond. 

Han studerede også i Paris bl.a. Nadia Boulanger og Olivier Messiaen, og senere i Mexico hos Rodolfo Halffter.

Riesco Grez har skrevet en symfoni, orkesterværker, kammermusik, balletmusik, instrumental musik etc.

Udvalgte værker 
 Symfoni "Dybde" (1982-1984) - for stemme og orkester
 "Candelaria" (19?) - ballet
 "Rapsodi" (19?9 - for klaver
 "Kvintet" (19?) - for træblæsere

Kilde 
 Om Carlos Riesco Grez på musicweb-international.com 

Komponister fra Chile
Personer fra Santiago
Theodore Bikel

Theodore Meir Bikel (født 2. maj 1924, død 21. juli 2015) var en østrigsk skuespiller, folkesanger og musiker. Han debuterede på film i Afrikas dronning (1951) og blev Oscar-nomineret for sin birolle som sherif Max Muller i Lænken (1958).

Filmografi 

 The African Queen (1951)
 Moulin Rouge (1952)
 Never Let Me Go (1953)
 The Little Kidnappers (1953)
 The Love Lottery (1954)
 Betrayed (1954) (ukreditert)
 The Divided Heart (1954)
 The Young Lovers (1954)
 The Colditz Story (1955)
 Above Us the Waves (1955)
 The Vintage (1957)
 The Pride and the Passion (1957)
 The Enemy Below (1957)
 Fräulein (1958)
 I Bury the Living (1958)
 The Defiant Ones (1958)
 I Want to Live! (1958)
 Woman Obsessed (1959)
 The Angry Hills (1959)
 A Dog of Flanders (1960)
 My Fair Lady (1964)
 Sands of the Kalahari (1965)
 The Russians Are Coming, the Russians Are Coming (1966)
 Sweet November (1968)
 My Side of the Mountain (1969)
 200 Motels (1971)
 Victory at Entebbe (1976) (TV)
 Columbo: The Bye-Bye Sky High IQ Murder Case (1977) (TV)
 The Stingiest Man In Town (1978) (TV) (voice)
 The Return of the King (1980) (stemme)
 The Final Days (1989) (TV)
 Shattered (1991)
 Shadow Conspiracy (1996)
 Crime and Punishment (2002)

Referencer

Litteratur 
 Bikel, Theodore (1993): «In der Mariahilferstraße hatten wir Nachbarn, die waren sehr nette und anständige Menschen» i: Cargnelli, Christian; Omasta, Michael, red.: Aufbruch ins Ungewisse. Österreichische Filmschaffende in der Emigration vor 1945. Wien: Wespennest.
 Handbuch österreichischer Autorinnen und Autoren jüdischer Herkunft 18. bis 20. Jahrhundert. Red.: Österreichische Nationalbibliothek, Wien. K. G. Saur, München 2002,  (Bind 1), s. 938.

Eksterne henvisninger 

 
 
 Theodore Bikel hos Internet Accuracy Project

Skuespillere fra Østrig
Personer fra Wien
Santos Cifuentes Rodríguez

Santos Cifuentes Rodríguez (født 1. november 1870 i Bogotá, Colombia - død 1. september 1932 i Buenos Aires) var en colombiansk komponist, professor, lærer, pianist, bassist, cellist og violinist.

Cifuentes Rodríguez studerede klaver, violin, bas, cello, komposition og teori på Nationalakademiet i Bogotá. 

Han blev herefter lærer og professor i komposition på Santiago Musikkonservatorium.

Senere slog han sig ned i Buenos Aires i Argentina og levede freelance som komponist og lærer.

Cifuentes Rodríguez har komponeret en symfoni, orkesterværker, violinkoncert, kammermusik, korværker etc.

Udvalgte værker 

 Symfoni "Musikalsk daggry" (1893) - for orkester
 Violinkoncert (?) - for violin og orkester

Kilde 
 Om Santos Cifuentes Rodriguez på musicweb-international.com  

Komponister fra Colombia
Lærere
Pianister
Violinister
Bassister
Cellister
Professorer
Personer fra Bogotá
Bøjlevejen (Skagen)

Bøjlevejen ofte benævnt ON eller Ring N er en 2-sporet omfartsvej, der går nord om Skagen. 
Omfartsvejen blev lavet for at få den voksende ferietrafik, der skulle op til Grenen, uden om centrum.
 
Til aflastning af trafikken gennem Skagen by anlagde Skagen Kommune en nordlig omfartsvej, kaldet Bøjlevejen. Vejen blev først og fremmest bygget for at få dagsturister til Grenen uden om byen, men det har vist sig, at vejen også bliver benyttet til lokaltrafik til Skagen Nordby. Første etape af Bøjlevejen åbnede 1. juni 2006, mens anden etape åbnede i 2008.

Bøjlevejen indgår ikke som en del af primærrute 40, da den hverken er anlagt af Nordjyllands Amt eller Vejdirektoratet, men derimod af hhv. Skagen og Frederikshavn Kommuner. Forbindelserne til Bøjlevejen er dog delvist finansieret af Vejdirektoratet. Vejen er skiltet som , altså Ring Nord.

Vejen forbinder Buttervej med Fyrvej der går til Grenen..

Kilder 

Omfartsveje i Danmark
Transport i Skagen
Ruslands føderale forsamling

Ruslands føderale forsamling (, ; ) består i henhold til artikel 95 stk. 1. i den russiske forfatning fra 1993 af to kamre:

 Føderationsrådet (, ;  ~ overhuset) med 170 repræsentanter, to fra hver af Ruslands føderale enheder, Den Russiske Føderations Forfatning artikel 95 stk. 2.
 Statsdumaen (, ;  ~ underhuset) med 450 repræsentanter, Den Russiske Føderations Forfatning artikel 95 stk. 3.

Begge kamre i den føderale forsamling er hjemmehørende i Moskva, i to forskellige bygninger.

Referencer

Eksterne henvisninger 

Føderale forsamling
Parlamenter
Rumæniens parlament

Rumæniens parlament består af to kamre, Deputeretkammeret og Senatet, som begge vælges for en fireårig periode. 

Ifølge grundloven skal antallet af deputerede og senatorer være proportionalt med folketallet. Der skal være en deputeret for hver 70.000 indbyggere og en senator for hver 160.000 indbyggere. Størrelsen på de to kamre varierer derfor med folketallet. Valgretsalderen er 23 år for deputeretkammeret og 35 for senatet. Bortset fra disse forskelle er de to kamre identiske. De vælges på samme måde og har lige magt.

Rumæniens politik
Parlamenter
Forbundsforsamlingen (Schweiz)

Forbundsforsamlingen (, , , ) er Schweiz' parlament, der består af to ligestillede kamre, Nationalrådet med 200 medlemmer og Kantonrådet med 46 medlemmer. De to kamre udgør tilsammen forbundsstatens lovgivende magt. Medlemmerne af de to kamrene vælges for en fireårig periode af gangen. Nationalrådet og Kantonrådet holder ofte adskilte møder.

Referencer

Eksterne henvisninger 

 Schweiz' parlaments hjemmeside 

Schweiz' politik
Parlamenter
Etableret i 1848
Serbiens parlament

Serbiens parlament (serbisk: Народна скупштина/Narodna skupština) er Serbiens øverste folkevalgte forsamling og består af 250 medlemmer. Medlemmer vælges igennem direkte forholdstalsvalg hvert fjerde år, med hele landet som et valgdistrikt. Parlamentet har et kammer og holder til i Beograd.

Referencer 

Serbiens politik
Parlamenter
Héctor Tosar

Héctor Alberto Tosar (født 18. juli 1923 i Montevideo, Uruguay, død 17. januar 2002) var en uruguayansk komponist, pianist, lærer, rektor og dirigent.

Tosar studerede komposition og klaver privat i sin hjemby. Han tog herefter til Tanglewood i USA hvor han bl.a. studerede hos Aaron Copland og Arthur Honegger.

Han rejste så til Paris og studerede komposition og direktion hos bl.a. Jean Rivier og Darius Milhaud på konservatoriet.

Tosar hører til de ledende komponister i Uruguay i det 20. århundrede, især indenfor den klassiske avantgarde.

Han var rektor og underviste i komposition på Uruguays nationale musikkonservatorium og på Conservatory of Music of Puerto Rico.

Han har skrevet to symfonier, orkesterværker, kammermusik, oratorier, korværker, elektronisk musik etc.

Udvalgte værker 
 Symfoni nr. 1 (1945) - for orkester
 Symfoni nr. 2 (1950-1951) - for strygeorkester 
 "Symfoni Koncertante" (1959) - for klaver og orkester 
 "Toccata" (19?) - for orgel

Kilde 
 Om Hector Tosar på musicweb-international.com 

Komponister fra Uruguay
Pianister
Dirigenter
Lærere
Núnez Montes

(Francisco) Núnez Montes (født 14 februar 1945 i Michoacan, Mexico) er en mexicansk komponist, pianist, dirigent og lærer.

Montes studerede komposition og klaver på National Conservatory of Music hos bl.a. Carlos Chavez.

Han var rektor og lærer på
School of Music afdelingen på National Institute of Fine Arts (1977-1983).

Montes er en meget personlig komponist som hører til den klassiske avantgarde musik.

Han har skrevet tre symfonier, orkesterværker, kammermusik, instrumental stykker for mange instrumenter etc.

Kilde 
 Om Francisco Núnez Montes på Sacm.org.mx

Komponister fra Mexico
Pianister
Dirigenter
Lærere
Inhulets

Inhulets (, ; , ) er en 549 km lang flod i Ukraine, der har et afvandingsareal på 13.700 km².

Floden udspringer i Dneprs højland nær byen Kropyvnytskyj i Kirovohrad oblast ca. 30 km fra Dnepr som den løber parallelt med. Inhulets svinger senere mod syd, hvor den løber gennem Dnipropetrovsk, Kherson og Mykolaiv oblaster, før den udmunder i Dnepr ca. 30 km øst for byen Kherson.

Nær byen Kryvyj Rih har forløbet af floden skabt mange små øer, der har en rig vegetation. Imidlertid hæmmes vegetation af den megen forurening af floden, der kommer fra den nærliggende mineindustri.

Vigtige bifloder til Inhulets floden er Saksahan og Vysun. Ved floden ligger bl.a. byerne Kryvyj Rih, Inhulets og Snihurivka.

Referencer

Eksterne henvisninger 

Bifloder til Dnepr
Floder i Kirovohrad oblast
Floder i Mykolajiv oblast
Floder i Dnipropetrovsk oblast
Floder i Kherson oblast
Den allersidste dans

"Den allersidste dans" er en dansk sang skrevet til filmen Mød mig på Cassiopeia fra 1951. Sangen har tekst af Børge Müller og musik af Kai Normann Andersen og blev i filmen fremført af Poul Reichhardt, suppleret med enkelte linjer af Bodil Kjer.

Sangteksten 
I den romantiske komedie har komponisten John Berger (Hans Kurt) problemer med at få skrevet nogle numre til en operette, der snart skal have premiere. I sin desperation ønsker han sig at få hjælp fra en muse, og musen Polyhymnia forbarmer sig over ham og kommer ned til jorden, hvor hun manifesterer sig i skikkelse at en ung, smuk kvinde (Bodil Kjer). Berger får hul på bylden, men for musen opstår der problemer, idet hun forelsker sig hovedkuls i en flyverløjtnant (Poul Reichhardt), som Bergers kone også har vist interesse for. Følelserne viser sig at være gengældt.

I scenen, hvor "Den allersidste dans" fremføres, mødes løjtnanten og musen i en balsal, der står øde hen efter en festlig aften, og musen foreslår en sidste dans, hvortil løjtnanten indvender, at der jo ikke er musik. Men Polyhymnia bruger sine overnaturlige evner og fremtryller musik med et usynligt orkester, hvorpå parret danser ud, imens de (primært han) synger sangen.

Sangen består af tre vers på hver fire linjer, hvoraf de to vers gentages før og efter det tredje vers. Det andet af de gentagne vers har desuden tilføjet en ekstra linje som afslutning: "Jeg har aldrig følt himlen så nær som nu." Sangteksten kredser om afsked, ikke blot den umiddelbare, der vil skille det forelskede par for denne aften, men også en mere permanent adskillelse, som i hvert fald Polyhymnia aner som uundgåelig på sigt.

Melodi 
Kai Normann Andersens melodi er en vals med en let melankolsk tone. De to gentagne vers har basalt set samme opbygning, idet melodien dog anden gang ender på en relativ høj tone, der holdes et øjeblik, inden melodien på den tilføjede ekstra linje bringes ned til grundtonen igen.

Andersens melodi er blevet fremhævet som et klassisk eksempel på god, dansk, populær filmsang,  "fordi de siger os noget, vi har brug for at høre. Og de siger det i et tonesprog og på et dansk, vi kan forstå."

Melodien til "Den allersidste dans" er en af de 12 Andersen-sange, der kom med i kulturkanonen.

Andre versioner  
"Den allersidste dans" er indspillet i flere andre udgaver. Kim Larsen & Belami udgav sangen på Kielgasten (1989), Søren Pilmark sang den i 2006 på albummet Danske Filmhits og  Liv Lykke på albummet Musikken er af Kai Normann Andersen (2007).

En liveoptagelse med video fra DR Koncerthuset den 6. november 2016 med DR Pigekoret dirigeret af Phillip Faber findes.

Liv Lykkes jazzet version fra 2007.

Referencer 

Sange fra Danmark
Sange af Kai Normann Andersen
Kulturkanonen
Kim Larsen-sange
Wrocław Główny–Szczecin Główny

Wrocław Główny-Szczecin Główny (Linia nadodrzańska, Magistrala nadodrzańska, Nadodrzanka) er en jernbane mellem Wrocław (voivodskabet Nedre Schlesien) og Szczecin (voivodskabet Vestpommern) i Polen. På strækningen kører lokal-, regional- og fjerntrafik.

Banen løber fra Wrocław over Brzeg Dolny, Wołów, Głogów, Nowa Sól, Zielona Góra, Kostrzyn nad Odrą og Gryfino til Szczecin. Den blev åbnet i flere etaper, og den nuværende strækning blev afsluttet i 1877. Strækningen blev elektrificeret fra 1979 til 1985.

Rejsetid 
a) mellem Wrocław Główny og Głogów (99 km):

b) mellem Głogów og Zielona Góra (54 km):

c) mellem Zielona Góra og Kostrzyn (102 km):

d) mellem Kostrzyn og Szczecin Główny (100 km):

Stationer før anden verdenskrig

Galleri

Referencer

Se også 
 Szczecin Główny–Trzebież Szczeciński

Eksterne henvisninger 

Jernbanestrækninger i Polen
Indiens præsidenter

Indiens præsidenter omfatter en oversigt over præsidenter i Indien.

Positionen som præsident blev etableret i 1950 og den første præsident i Republikken Indien blev Rajendra Prasad.

Indiens nuværende præsident er Ram Nath Kovind, der tiltrådte 25. juli 2017.

Eksterne henvisninger 
 www.presidentofindia.nic.in - official website for The President of India

 
Lister over præsidenter
Forlaget Scandinavia

Forlaget Scandinavia er et kristent forlag, som blev grundlagt i 1975 af Jørgen Vium Olesen, der tidligere havde arbejdet med bladet Udfordringen siden 1973.

Forlaget har 15 ansatte og sælger over 1 mio. bøger hvert år på verdensplan. Forlaget udgiver årligt 12-16 titler på dansk foruden børnebøger og bibler (Bibelen på hverdagsdansk).

Scandinavia er privatejet aktieselskab, der ikke er tilknyttet en bestemt kirke, men drives kommercielt. I forlagets logo indgår IX, som betyder Jesus Kristus.

Eksterne henvisninger 
 Forlagets hjemmeside 
 CVR: Scandinavia A/S 

Forlag fra Danmark
Etableret i 1975
Bangladeshs premierministre

Bangladeshs premierministre omfatter en oversigt over premierministre i Bangladesh.

Positionen som premierminister blev etableret i 1971.

Bangladeshs nuværende premierminister er Sheikh Hasina, der tiltrådte 6. januar 2009.

Se også 
 Bangladeshs præsidenter

Eksterne henvisninger 
 www.bangladesh.gov.bd - officiel website for "Bangladesh National Portal"

 Premierministre
Lister over regeringsledere
Bangladeshs præsidenter

Bangladeshs præsidenter omfatter en oversigt over præsidenter i Bangladesh.

Positionen som præsident blev etableret i 1971.

Bangladeshs nuværende præsident er Abdul Hamid, der tiltrådte 14. marts 2013.

Se også 
 Bangladeshs premierministre

Eksterne henvisninger 
 www.bangladesh.gov.bd - officiel website for "Bangladesh National Portal"

 
Lister over præsidenter
 Præsidenter
Android: Netrunner

Android: Netrunner er et kortspil (et Living Card Game (LCG)) produceret af Fantasy Flight Games. Det er et to-personers-spil i en dystopisk fremtid. Hvert spil er en kamp mellem et megafirma ("Corporation") og en hacker ("Runner"), der prøver at få kontrol over data. Spillet er baseret på Richard Garfields Netrunner samlekortspil, som Wizards of the Coast udgav i 1996.

Spilforløb 
Spillet er asymmetrisk og den ene spiller er "Runner" og den anden "Corporation", med hver deres gevinstkriterier.

Priser 
Android: Netrunner vandt kategorierne "Best Card Game" og "Best Two Player Game" ved BoardGameGeek Golden Geek Awards i 2012.

Referencer

Eksterne links 
 Officiel website
 

Kortspil
Algeriets premierminister

Algeriets premierminister er regeringslederen i Algeriet.

Premierministeren udnævnes af Algeriets præsident sammen med de andre ministre og regeringsmedlemmer, som den nye premierminister anbefaler. Positionen som premierminister blev etableret efter Algeriets selvstændighed i 1962. Forinden havde der siden 1958 eksisteret en provisorisk eksilregering med sæde i Cairo i Egypten.

Algeriets nuværende premierminister er Aymen Benabderrahmane, der tiltrådte den .

Liste over Algeriets premierministre 
Oversigt over premierministre i Algeriet.

Se også 
 Algeriets præsidenter

Eksterne henvisninger 
 www.cg.gov.dz - officiel website for "Portail de Premier Ministre Republique Algerienne" (fransk og arabisk)
 www.premier-ministre.gov.dz - officiel website for "Algiers premierminister og regering" (fransk og arabisk)

 
Algeriet
 Premierministre
Algeriet
PSO-afgift

PSO-afgiften er en dansk afgift, som forbrugerne betaler for deres forbrug af elektricitet. Afgiften er øremærket tilskud til vedvarende energi o.l. og skal dække de omkostninger til offentlige serviceforpligtelser, som Energinet.dk har indenfor vedvarende energi o.l. PSO står for Public Service Obligation eller offentlig forpligtelse.

Folketinget indførte PSO som en tarif på elregningen i forbindelse med en aftale om liberalisering af energimarkederne i 1998. PSO-midlerne skulle dække udgifter til nye energiteknologier, der endnu ikke er i stand til at klare sig på rene markedsvilkår. PSO-afgiften har haft sin nuværende udformning siden 2005. I november 2016 indgik et flertal i Folketinget en aftale om gradvis at afskaffe afgiften igen i årene 2017-2022. Afgiften vil derfor være fuldt afviklet pr. 1. januar 2022. I stedet finansieres de nævnte udgifter fremover via finansloven og dermed den generelle skatteopkrævning. Som følge af aftalen hæves bundskatten gradvis med 0,05 pct.-point i 2018 stigende til 0,09 pct.-point frem til 2022.

Kilder

Eksterne henvisninger 

 Aktuel PSO-tarif (Energistyrelsen)
 Forstå slagsmålet om PSO-afgiften (Altinget)

Afgifter
Vedvarende energi i Danmark
Mihail Andricu

Mihail Andricu (født 22 december 1894 i Bukarest, Rumænien - død 4 marts 1974) var en rumænsk komponist, violinist og lærer.

Andricu studerede komposition og violin på Bukarest Musikkonservatorium. Han tog efter endt uddannelse til Paris,
hvor han studerede hos bl.a. Gabriel Faure og Vincent d´Indy. Andricu var en meget produktiv komponist.

Han har skrevet 11 symfonier, orkesterværker, kammermusik, balletmusik etc. Han specialiserede sig i orkestermusikken.

Andricu underviste i kammermusik og musikhistorie og komposition på Bukarest Musikkonservatorium. Han regnes blandt Rumæniens vigtige komponister.

Udvalgte værker 

 Symfoni nr. 1 (1943) - for orkester
 Symfoni nr. 2 (1947) - for orkester
 Symfoni nr. 3 (1949) - for orkester
 Symfoni nr. 4 (1954) - for orkester
 Symfoni nr. 5 (1955) - for orkester
 Symfoni nr. 6 (1957) - for orkester
 Symfoni nr. 7 (1958) - for orkester
 Symfoni nr. 8 (1960) - for orkester
 Symfoni nr. 9 (1962) - for orkester
 Symfoni nr. 10 (1968) - for orkester
 Symfoni nr. 11 "Til minde" (1970) - for orkester
 13 Sinfoniettas (1945-1972) - for orkester
 3 Kammersymfonier (1926, 1961, 1965) - for orkester
 Askepot (1929) - Symfonisk balletsuite

Kilde 
 Om Mihail Andricu på musicweb-international.com

Komponister fra Rumænien
Violinister fra Rumænien
Lærere fra Rumænien
Personer fra Bukarest
Nyrusland

Nyrusland kan henvise til:

 Den Føderative stat Nyrusland - et udbryderområde i det sydøstlige Ukraine.
 Novorossija - benævnelsen for det sydøstlige Ukraine i 16-1800-tallet.
Undløse Kirke

Undløse Kirke er en kirke i byen Undløse, beliggende i Undløse Sogn. Den er kendt for sine kalkmalerier af Unionsmesteren, hvoraf et af Opstandelsen blev optaget i Kulturkanonen. Ligeledes kan altertavlen og prædikestolen nævnes, som er udført af Abel Schrøder den yngre.

Historie 

De oprindelige dele af kirken stammer fra slutningen af 1100-tallet, hvor kirken hørte til Hvide-slægten og var en del af Absalons jordbesiddelser. I middelalderen var kirken viet til Skt. Laurentius.

Billedgalleri

Referencer

Eksterne henvisninger 

 
 Undløse Kirke hos KortTilKirken.dk

Kirker i Holbæk Kommune
Kirker i Roskilde Stift
Kirker i Holbæk Amt